मिथिला चित्रकला, भारत के मिथिला क्षेत्र (विशेषकर बिहार) और नेपाल में प्रचलित लोक चित्रकला है। इसे मधुबनी चित्रों के रूप में भी जाना जाता है, जिसका अर्थ है ‘शहद का जंगल‘। इसका उल्लेख रामायण जैसे प्राचीन भारतीय ग्रंथों में किया गया है। यह चित्रकला प्रारंभिक तौर पर बिहार के मैथिली नामक छोटे से गांव में बनती थी जिसमें ग्रामीण महिलाएं अपने घरों की ताजा दीवारों पर चित्रकला के लिए चावल के पेस्ट का उपयोग करती थी। वर्तमान समय में यह चित्रकला शादी और उत्सव जैसे विशेष आयोजनों में उपयोग में ली जाने लगी। इस चित्रकला हेतु चावल के पेस्ट सब्जियों और पौधों से प्राप्त रंगों का इस्तेमाल किया जाता है। मिथिला पेंटिंग की विभिन्न शैलियों में भनी, तांत्रिक, कछ्नी, गोदाणा और कोहबर शामिल हैं, जो ऐतिहासिक रूप से जाति व्यवस्था में महिलाओं द्वारा चित्रित किए जाते थे।